אליסון מילר

אליסון מילר (באנגלית: Allison Miller; נולדה ב-2 בספטמבר 1985) היא שחקנית אמריקאית. התפרסמה בשל תפקידה כסקיי טייט בסדרת הטלוויזיה "טרה נובה", וכמגי בלום בסדרת הטלוויזיה "מיליון דברים קטנים".

ביוגרפיה
מילר נולדה ברומא שבאיטליה, למרגו וג'ון ווין מילר, זוג אמריקאי. משפחתם נוצרית בעיקרה, אם כי סבה של אביה היה ממוצא יהודי-אשכנזי. בילדותה נדדה בהרבה מקומות בעיקר בארצות הברית, עקב עבודתו של אביה, שהיה כתב בעיתון "The Olympian".

היא גדלה בעיקר בעיר לקסינגטון, קנטקי שבארצות הברית, אבל למדה בתיכון "State College" שבפנסילבניה, ועברה לאחר מכן ל"Maclay School" שבטלהסי שבפלורידה.

מילר למדה תקופה קצרה באוניברסיטת בוסטון, וממנה עברה ל"Rhodes College". לאחר מכן עברה ללמוד באוניברסיטת פלורידה.

בשנת 2006 עזבה מילר את האוניברסיטה ועברה להוליווד כדי להתמקד בקריירת המשחק שלה.

קריירה
מילר החלה את הקריירה שלה כחברה ב"תיאטרון השחקנים הצעירים" בטלהסי. היא שיחקה שם במחזה "זכרונות מברייטון ביץ'".

ב-2006 שיחקה בסרט הטלוויזיוני הקצר "Lucy's Piano".

בשנים 2006–2008 היא שיחקה כאורחת בסדרות רבות, ביניהן "CSI: ניו יורק", "עקרות בית נואשות", "בוסטון ליגל" ו"General Hospital".

בשנת 2009 שיחקה בסדרת הטלוויזיה "מלכים" המבוססת על סיפורו של דוד המלך. היא שיחקה את מיכל, אשתו של דוד וביתו הצעירה של שאול המלך. הסדרה בוטלה לאחר עונה אחת בלבד. בשנה זו שיחקה בשני סרטי קולנוע: "שוב בן 17" ו"דם: הערפד האחרון".

ב-2011 שיחקה כסקיי טייט בסדרת הטלוויזיה "טרה נובה". הסדרה בוטלה לאחר עונה אחת בלבד. ב-2012 שיחקה בסדרה הקומית "תתקדם", שגם היא בוטלה לאחר עונה אחת.

בשנת 2014 שיחקה בתפקיד הראשי בסרט "חוב השטן". באותה שנה שיחקה בשישה פרקים בסדרת הטלוויזיה "סלפי" של ערוץ ABC.

בשנת 2016 החלה לשחק בתפקיד הראשי בסדרת הדרמה "הון שלטון", בגילום דמותה של לאורה לרסון. הסדרה בוטלה לאחר עונה אחת בלבד.

בשנת 2018 שיחקה בתור סוניה סטרוהל בעונתה השנייה של סדרת הטלוויזיה "13 סיבות".

משנת 2018 משחקת בסדרת הטלוויזיה "מיליון דברים קטנים" בתפקיד הפסיכולוגית מגי בלום, בת זוגו של גארי.

בשנת 2020 שיחקה בסרט הטלוויזיה "בניחוש חוקר 2: לאסי שובי הביתה", הסרט השני אשר מבוסס על הסדרה "בניחוש חוקר".

חיים אישיים
ב-2012 נישאה לקומיקאי והשחקן האמריקאי אדם ני . השניים נפרדו והחלו בהליכי גירושין בינואר 2019. מתגוררת בלוס אנג'לס. 

מלבד אנגלית, מילר דוברת איטלקית, צרפתית וספרדית. היא מנגנת בגיטרה ובפסנתר.

 פילמוגרפיה 
 קולנוע 
+שנהסרטתפקידהערות2007Takeמוכרת נעליים2009שוב בן 17סקרלטבלאד: הערפד האחרוןאליס מק'י2014חוב השטןסמנת'ה מק'ואלתמיד יהיה לנו את וודסטוקקתרין בראון2020About Usקלאודיה ניומן

 טלוויזיה 
+שנהסדרהתפקידהערות2006ג'נרל הוספיטלטרייסיפרק: "1.10999"נערה שובבהפרק: "The Serranos"פשע מן העברויולט פוליפרק: "Beautiful Little Fool"CSI: ניו יורקקרנסה סנדרספרק: "Oedipus Hex"עקרות בית נואשותטניהפרק: "Children and Art"2007–2008בוסטון ליגלמרלין הופמן2 פרקים2009מלכיםמישל בנג'מיןתפקיד ראשי; 12 פרקים2011טרה נובהסקיי טייטתפקיד ראשי; 11 פרקים2012מרפאה פרטיתדניזפרק: "Too Much"Fact Checkers Unitבקיפרק: "James Franco Is Preggers"2012–2013תתקדםקארי17 פרקים2014מורה רעהג'נטפרק: "The 6th Grade Lock-In"סלפיג'וליה6 פרקים2016–2017הון שלטוןלאורה לרסוןתפקיד ראשי; 10 פרקים201813 סיבותסוניה סטרוהלתפקיד חוזר (עונה 2); 12 פרקים2018–2023מיליון דברים קטניםמרגרט "מגי" בלוםתפקיד ראשי (5 עונות); 87 פרקים2020בניחוש חוקר 2: לאסי שובי הביתהמייסיסרט טלוויזיה של Peacock

קישורים חיצוניים

הערות שוליים

קטגוריה:שחקניות קולנוע וטלוויזיה אמריקאיות
קטגוריה:מהגרות מאיטליה לארצות הברית
קטגוריה:אמריקאיות שנולדו ב-1985
קטגוריה:אמריקאים שנולדו ב-1985